Πόλα Ρούπα

Η Πόλα (Παναγιώτα) Ρούπα (Καλαμάτα, 3 Απριλίου 1969) είναι μέλος της τρομοκρατικής οργάνωσης Επαναστατικός Αγώνας. 

 Πρώτη δράση 
Η πρώτη φορά που συνελήφθη ήταν τον Νοέμβριο του 1995 στην κατάληψη του Πολυτεχνείου μαζί με 393 ακόμα άτομα, στους οποίους συμπεριλαμβάνονταν δύο ακόμα μέλη του Επαναστατικού Αγώνα: ο Νίκος Μαζιώτης και ο Σαράντος Νικητόπουλος.Η «τάξη του '95» γέννησε... αντάρτες, Λαμπρόπουλος Βασίλης 18.04.2010

Έπειτα προσήχθη το 1997, όταν ο σύντροφός της συνελήφθη για τοποθέτηση βόμβας έξω από το υπουργείο Ανάπτυξης ως ένδειξη αλληλεγγύης στις κινητοποιήσεις των κατοίκων της ανατολικής Χαλκιδικής ενάντια στην εξόρυξη χρυσού, αφέθηκε όμως ελεύθερη ελλείψει ενοχοποιητικών στοιχείων.Ποιος είναι ο Νίκος Μαζιώτης , news247.gr 16.07.2014 Τον Ιανουάριο του 2014 ορίστηκε αμοιβή ως αντάλλαγμα για πληροφορίες που θα οδηγήσουν στον εντοπισμό τους, ύψους ενός εκατομμυρίου ευρώ για τον καθέναν από τους δύο, όπως είχε προαναγγείλει ο τότε Υπουργός Δημόσιας Τάξης και Προστασίας του Πολίτη Νίκος Δένδιας.Επικήρυξη καταζητούμενων, eirinika.gr 22.01.2014

 Συμμετοχή στον Επαναστατικό Αγώνα 
Τον Απρίλιο του 2010, συνελήφθησαν σε σπίτι στα Καλύβια Αττικής και προφυλακίστηκαν. Τον Ιούλιο της ίδιας χρονιάς και κατά τη διάρκεια του εγκλεισμού γεννήθηκε ο γιος τους στον οποίο έδωσαν το όνομα, προς τιμήν του ιδεολογικού τους συντρόφου και τρομοκράτη, Λάμπρου Φούντα, που είχε σκοτωθεί την ίδια περίοδο σε συμπλοκή με την αστυνομία. Τον Οκτώβριο του 2011 αφέθηκαν ελεύθεροι με περιοριστικούς όρους λόγω παρέλευσης του 18μηνου, έως ότου τους παραβιάσουν τον Ιούνιο του 2012 κι εξαφανιστούν, με αποτέλεσμα τον Απρίλιο του 2013 να καταδικαστούν ερήμην σε 50 χρόνια κάθειρξη για τη συμμετοχή τους στον Επαναστατικό Αγώνα και τη δράση της οργάνωσης έως το 2010.Νίκος Μαζιώτης: ο διαχρονικός... πονοκέφαλος, Το Ποντίκι 19.01.2014

 Επιχείρηση απόδρασης 
Στις 21 Φεβρουαρίου 2016, η Ρούπα έθεσε σε εφαρμογή σχέδιο για την απόδραση του συντρόφου της καθώς και των μελών της Συνωμοσίας των Πυρήνων της Φωτιάς Γιώργο Πολύδωρο, Χρήστο Τσάκαλο, Γεράσιμο Τσάκαλο και Όλγα Οικονομίδου με ελικόπτερο.  Λίγο αφότου το αεροσκάφος απογειώθηκε από χωριό της Αργολίδας, η Ρούπα επιχείρησε να πάρει τον έλεγχο υπό την απειλή όπλου. Ο πιλότος αμύνθηκε και, έπειτα από συμπλοκή κατά την οποία κινδύνεψαν να συντριβούν, το ελικόπτερο εν τέλει προσγειώθηκε με φόρα στο έδαφος.Απόπειρα απόδρασης Ν.Μαζιώτη, iefimerida.gr 22.02.2016

Στο μακροσκελές κείμενο που δημοσίευσε η Ρούπα μερικές μέρες μετά το γεγονός ανέφερε πως η ενέργεια αυτή «εντασσόταν μέσα στα πλαίσια της συνέχισης της δράσης του Επαναστατικού Αγώνα» και ισχυρίστηκε πως ουδέποτε υπήρξε η πρόθεση να τεθεί σε κίνδυνο η ζωή του πιλότου.Κείμενο Π.Ρούπα για την απόπειρα απόδρασης, athens indymedia 08.03.2016

 Δεύτερη σύλληψη ως μέλος του Επαναστατικού Αγώνα 
Στις 5 Ιανουαρίου 2017, συνελήφθη εκ νέου από την Αντιτρομοκρατική σε σπίτι στην Ηλιούπολη Αττικής. Λίγο αργότερα συνελήφθη σε σπίτι στον Άγιο Δημήτριο Αττικής η 25χρονη Κωνσταντίνα Αθανασοπούλου με την κατηγορία της υπόθαλψης.05-01-2017: Δηλώσεις του Εκπροσώπου Τύπου της Ελληνικής Αστυνομίας, Αστυνομικού Υποδιευθυντή Θεόδωρου Χρονόπουλου για τη σύλληψη της αναζητούμενης για τρομοκρατική δραστηριότητα Παναγιώτας Ρούπα , Δελτίο Τύπου της Ελληνικής Αστυνομίας, hellenicpolice.gr 05.01.2017  

 Υπόθεση τέκνου 
Μετά τη σύλληψη της Ρούπα, ο εξάχρονος γιος της ίδιας και του Μαζιώτη κρατήθηκε με εντολή της Εισαγγελίας Ανηλίκων σε παιδοψυχιατρική κλινική του Νοσοκομείου Παίδων “Η Αγία Σοφία”. Η ίδια κατέθεσε μήνυση κατά παντός υπευθύνου για αρπαγή ανηλίκου, καθώς οι αρχές αρχικά απέρριψαν το αίτημα να δοθεί η επιμέλεια του παιδιού σε συγγενικά της πρόσωπα.Μήνυση για αρπαγή ανηλίκου , naftempiriki.gr 06.01.2017 Από την πλευρά τους, ο τότε υπουργός Δικαιοσύνης Σταύρος Κοντονής απέρριψε ως ανυπόστατες τις κατηγορίες περί σύλληψης, κράτησης και ανάκρισης του παιδιού, ενώ η διοίκηση του νοσοκομείου έδωσε πληροφορίες για την κατάσταση του τέκνου, τα επισκεπτήρια που δεχόταν από συγγενικά πρόσωπα κλπ.Ανακοίνωση του Νοσοκομείου Παίδων, tvxs.gr 07.01.2017Συνέντευξη Σταύρου Κοντονή στην ΕΡΤ1 , ert.gr 07.01.2017 Οι Ρούπα και Μαζιώτης σε γραπτή τους ανακοίνωση χαρακτήρισαν τον γιο τους “αιχμάλωτο του κοινωνικού και ταξικού πολέμου” και μαζί με την Αθανασοπούλου προχώρησαν σε απεργία πείνας και δίψας με συνέπεια οι δύο γυναίκες να οδηγηθούν λίγες μέρες μετά στο νοσοκομείο.

Το θέμα προκάλεσε πλήθος αντιδράσεων από επαγγελματίες στους τομείς της ψυχικής υγείας και της εκπαίδευσηςΑνοιχτή επιστολή ψυχολόγων-παιδαγωγών, tvxs.gr 08.01.2017, από οργανώσεις του αντιεξουσιαστικού χώρου κι από φυλακισμένους αναρχικούς. Ο Μανώλης Γλέζος σε ανακοίνωσή του ανέφερε πως τέτοιες πρακτικές οδηγούν στον “εξευτελισμό του σύγχρονου Ελληνικού κράτους”.Γλέζος: Δώστε τον γιο της Ρούπα στους συγγενείς του, tovima.gr 05.01.2017 Διοργανώθηκαν επίσης διάφορες κινήσεις αλληλεγγύης όπως συγκεντρώσεις διαμαρτυρίας (Αθήνα, Θεσσαλονίκη και Πάτρα), εμπρηστικές επιθέσεις (Αθήνα, Θεσσαλονίκη & Χανιά) και καταλήψεις (Εργατικό Κέντρο Θεσσαλονίκης, τηλεοπτικός σταθμός στα Χανιά).

Στις 8 Ιανουαρίου 2017, η επιμέλεια του παιδιού δόθηκε τελικά -υπό όρους- στη μητέρα της Πόλας Ρούπα.Παράδοση επιμέλειας παιδιού tvxs.gr 08.01.2017 Ο συνήγορος των Ρούπα και Μαζιώτη, Φραγκίσκος Ραγκούσης, ευχαρίστησε τους υπουργούς Σταύρο Κοντονή και Νίκο ΤόσκαΣυνήγορος Ρούπα-Μαζιώτη , presspublica.gr 08.01.2017, ενώ ο Νίκος Μαζιώτης σε γραπτή του ανακοίνωση ξεκαθάρισε πως οι δηλώσεις του Ραγκούση δεν αντιπροσώπευαν τον ίδιο και τη σύντροφό του.Δήλωση Ν.Μαζιώτη για Φ.Ραγκούση, athens indymedia 11.01.2017

 Αποφυλάκιση 
Στις 17 Νοεμβρίου 2023, αφέθηκε ελέυθερη με απόφαση του Δικαστικού Συμβουλίου Θήβας κάνοντας δεκτό το αίτημά της για υφ' όρων απόλυση, το οπόιο είχε υποβάλλει προηγουμένως.

 Δείτε επίσης 
 Επαναστατικός Αγώνας
 Νίκος Μαζιώτης
 Λάμπρος Φούντας
 Τρομοκρατία στην Ελλάδα

Παραπομπές

Κατηγορία:Έλληνες αναρχικοί
Κατηγορία:Έλληνες τρομοκράτες